cyanic-selkie/wikianc huggingface dataset:
অন্নু রানী
কর্মজীবন
২০১৪ সালে জাতীয় আন্তঃ-রাজ্য প্রতিযোগিতায় ৫৮.৮৩ মিটার (১৯৩ ফুট) দূরে বল্লম নিক্ষেপ করে তিনি গুরমীত কৌর-এর জাতীয় রেকর্ড ভেঙে দেন। এই রেকর্ডের ফলে তিনি ২০১৪ সালের কমনোওয়েলথ গেমসের জন্যে যোগ্যতা অর্জন করেন যদিও গেমসে ৫৬.৩৭ মিটার দূরে নিক্ষেপ করে অষ্টম স্থান পান। সেই বছরেই ইঞ্ছেয়নে আয়োজিত এশিয়ান গেমসে ৫৯.৫৩ মিটার নিক্ষেপ করে তিনি ব্রোঞ্জ পদক জয় করেন এবং জাতীয় রেকর্ডকে উন্নত করেন। ২০১৯ সালে পাতিয়ালায় আয়োজিত মিটে তিনি ৬২.৩৪ মিটার নিক্ষেপ করেন; এটিই তার সেরা এবং জাতীয় রেকর্ড।
স্যার প্রফুল্ল চন্দ্র রায়ের বাড়ি
স্যার প্রফুল্ল চন্দ্র রায়ের বাড়ি খুলনা জেলার পাইকগাছা উপজেলায় অবস্থিত বাংলাদেশের অন্যতম একটি প্রত্নতাত্ত্বিক স্থাপনা। এটি উপজেলার বাড়ুলী গ্রামে অবস্থিত। ২রা আগস্ট ১৮৬১ সালে বাংলাদেশী বিজ্ঞানী ও রসায়নবিদ আচার্য প্রফুল্ল চন্দ্র রায় এ বাড়িতেই জন্মগ্রহণ করেন।
পরিত্যক্ত হওয়ার পর বাড়িটি বেশ কয়েকবার দখল হওয়ার পর বাংলাদেশ প্রত্নতত্ত্ব অধিদপ্তর এটিকে সংরক্ষিত পুরাকীর্তি হিসেবে ঘোষণা করে। এরপর থেকে বিজ্ঞানীর জন্ম ও মৃত্যুদিবসে এখানে সরকারি পৃষ্ঠপোষকতায় অনুষ্ঠান পালন করা হয়। বাড়িটির অবস্থান কপোতাক্ষ নদেরে তীরে।
অবকাঠামো
বাড়িটির সামনেই রয়েছে পাথরে অঙ্কিত প্রফুল্ল চন্দ্র রায়ের একটি ছবি। এর একপাশে রয়েছে একটি পুকুর। মাঝখানে একটি ফাঁকা স্থানকে ঘিরে তৈরি করা হয়েছে পুরো বাড়িটির নকশা। দোতালা মূল ভবনের পাশেই রয়েছে ছোট মন্দির ও একতলা আরও কয়েকটি ভবন।
প্রায় ১৭০টি স্তম্ভের উপর বসানো পুরো কমপ্লেক্সটিতে মোট ৪৫টি দরজা ও প্রায় ১৩০টি জানলা রয়েছে। মূল ভবনের ছাদের উপর রয়েছে একটি সিংহমূর্তি। বাড়িটির বিভিন্ন দেয়াল ও স্তম্ভে ফুল, লতা ও হরেক রকমের নকশা অঙ্কিত রয়েছে।
আরো পড়ুন
বাংলাদেশের প্রত্নতাত্ত্বিক স্থানের তালিকা
অন্তরা দেব সেন
অন্তরা দেব সেন (জন্ম ১৯৬৩) একজন ব্রিটিশ-ভারতীয় সাংবাদিক।
জন্ম ও শিক্ষাজীবন
নোবেলজয়ী অর্থনীতিবিদ অমর্ত্য সেন ও সাহিত্যিক নবনীতা দেবসেনের কন্যা তথা প্রথম সন্তান অন্তরা দেব সেন ইংল্যান্ডের ক্যামব্রিজে জন্মগ্রহণ করেন। উনি দিল্লী এবং কলকাতায় স্কুলশিক্ষা ও ভারত (কলকাতা) এবং যুক্তরাষ্ট্রে উচ্চশিক্ষা লাভ করেন। কলকাতার যাদবপুর বিশ্ববিদ্যালয় এবং ম্যাসাচুসেট্‌সের স্মিথ কলেজ ও হার্ভার্ড বিশ্ববিদ্যালয়ের উনি ছাত্রী ছিলেন।
কর্মজীবন
শিক্ষাজীবনের শেষে উনি হিন্দুস্তান টাইমসে এ যোগ দেন। প্রবীণ সম্পাদক রূপে সেখান থেকে ওনাকে রয়টার্স ফাউন্ডেসনের ফেলোশিপে অক্সফোর্ড বিশ্ববিদ্যালয় পাঠানো হয়। উনি কলকাতায় আনন্দবাজার পত্রিকা গ্রুপ এবং দিল্লীতে দি ইন্ডিয়ান এক্সপ্রেসেও কাজ করেছেন।
মিয়ানিশিন জেলা
মিয়ানিশিন জেলা (ميه نشين ولسوالۍ) আফগানিস্তানের কান্দাহার প্রদেশের একটি নব নির্মিত জেলা। এটি ২০০৫ সালে গঠন করা হয়েছিল। পূর্বে জেলাটির শাহ ওয়ালী কোট জেলা এর উত্তর অঞ্চলের একটি অংশ ছিল। ২০০৬ সালের জাতিসংঘ শরণার্থীবিষয়ক হাইকমিশনার (ইউএনএইচসিআর) এর আনুমানিক হিসাব অনুযায়ী জেলাটির জনসংখ্যা প্রায় ১৩,৪০০ জন এর মত।
ধারিয়াওয়াদ
ধারিয়াওয়াদ (Dhariawad) ভারতের রাজস্থান রাজ্যের উদয়পুর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে ধারিয়াওয়াদ শহরের জনসংখ্যা হল ১০,৪৯৪ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে ধারিয়াওয়াদ এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
ওশেটিয়া
সাম্প্রতিক ইতিহাস
যদিও রাশিয়ার মধ্যস্থতা এবং ইউরোপীয় সহযোগিতা সংস্থার দ্বারা ১৯৯২ সালে দক্ষিণ ওসেটিয়ায় একটি যুদ্ধবিরতি কার্যকর করা হয়; তবুও জর্জীয়-ওসেটীয় সংঘর্ষ এখনো অমীমাংসিত রয়ে গিয়েছে। যদিও জর্জিয়া সরকারের প্রস্তাবিত একটি সাম্প্রতিক শান্তি পরিকল্পনার প্রতিশ্রুতি দিয়েছে। দক্ষিণ ওসেটীয়রা বৃহৎ স্বায়ত্তশাসন ও সংঘাতের রাজনৈতিক নিষ্পত্তিতে বর্ধিত আন্তর্জাতিক সম্পৃক্ততার প্রতিশ্রুতি দেয়। ইতিমধ্যেই দক্ষিণ ওসেটীয় বিচ্ছিন্নতাবাদী কর্তৃপক্ষ উত্তর ওসেটিয়ার সাথে স্বাধীনতা বা একীকরণের দাবি করে, যে নিজেই রাশিয়ায় অবস্থিত। তবে আন্তর্জাতিক সম্প্রদায় এটি এবং আবখাজিয়াকে জর্জিয়ার একটি অংশ হিসাবে স্বীকৃতি দেয়।
২০০৬ সালের ১২ নভেম্বর দক্ষিণ ওসেটীয়রা ( যাদের অধিকাংশ জাতিগত ওসেটীয় ) জর্জিয়া থেকে এই অঞ্চলের স্বাধীনতা সংক্রান্ত একটি গণভোটে ভোট দেওয়ার জন্য নির্বাচনে গিয়েছিল। ফলাফলটি স্বাধীনতার পক্ষে "হ্যাঁ" ছিল। এ অঞ্চলের ৭০,০০০ জন লোকের মধ্যে যারা সেই সময়ে ভোট দেওয়ার যোগ্য ছিল তাদের থেকে ৯৫% এর উপরে ভোটার ছিল৷ তখন এডুয়ার্ড কোকোইটির একটি নতুন মেয়াদের পক্ষে একটি ভোটও ছিল, যিনি সেই সময়ে ডি ফ্যাক্টো স্টেটের প্রেসিডেন্ট ছিলেন।
রুশ ফেডারেশনে যোগদান ও উত্তর ওসেটিয়ার সাথে একত্রিত হওয়ার জন্য দক্ষিণ ওসেটিয়া থেকে প্রস্তাব এসেছে।
দ্য বাংলাদেশ অবজার্ভার
thumb|দ্য বাংলাদেশ অবজার্ভার কীভাবে বঙ্গবন্ধুর হত্যার কথা জানিয়েছিল দ্য বাংলাদেশ অবজার্ভার (The Bangladesh Observer) ঢাকা থেকে প্রকাশিত একটি ইংরেজি দৈনিক পত্রিকা ছিল। এটি প্রথম প্রকাশিত হয় ১৯৪৯ সালের ১১ মার্চ। তখন এর নাম ছিল পাকিস্তান অবজার্ভার। মুসলিম লীগ নেতা ও তৎকালীন প্রাদেশিক মন্ত্রী হামিদুল হক চৌধুরী অবজার্ভার পত্রিকার স্বত্বাধিকারী ছিলেন।
ইতিহাস
পাকিস্তান অবজার্ভার শুরু থেকে স্বাধীন সম্পাদকীয় নীতিকে গুরুত্ব দিয়েছে। ১৯৫২ সালের ২১ ফেব্রুয়ারির কয়েকদিন আগে প্রাদেশিক সরকার নিরাপত্তা আইনে পত্রিকাটির প্রকাশনা বন্ধ করে দেয়। ভাষা আন্দোলন, প্রাদেশিক স্বায়ত্তশাসন ও পূর্ববাংলার উন্নয়নের পক্ষে পত্রিকাটি জোরালো ভূমিকা নেয়ার কারণেই প্রাদেশিক সরকার এই নিবর্তনমূলক ব্যবস্থা নেয় বলে অনেকের ধারণা। পত্রিকার মালিক হামিদুল হক চৌধুরী ও সম্পাদক আবদুস সালাম এসময় গ্রেফতার হন।
স্বাধীনতার পর ১৯৭১ সালের ১৮ ডিসেম্বর পত্রিকাটির শিরোনাম পরিবর্তন করে ‘দ্য অবজার্ভার’ রাখা হয়। কিন্তু ২৩ ডিসেম্বর থেকে ‘দ্য বাংলাদেশ অবজার্ভার’ নামেই পত্রিকাটি প্রকাশিত হয়ে আসছে। ১৯৭২ সালের জানুয়ারি মাসে বাংলাদেশ অবজার্ভার সরকারি ব্যবস্থাপনায় নেয়া হয়। ১৫ মার্চ (১৯৭২) সংখ্যায় The Supreme Test শিরোনামে সম্পাদকীয় লেখার দায়ে সম্পাদক আবদুস সালামকে পত্রিকার চাকরি থেকে অব্যাহতি দিয়ে ওবায়েদ উল হককে সম্পাদকের দায়িত্ব দেয়া হয়।
১৯৮৪ সালের ২৩ জানুয়ারি জেনারেল এরশাদের সামরিক সরকার পত্রিকাটি পুনরায় হামিদুল হক চৌধুরীর মালিকানায় ফিরিয়ে দেয়। ১৯৮৪ সালের ৭ আগস্ট কে.এম.এ মুনিম সম্পাদক হন। ৮ই জুন ২০১০ তারিখ থেকে পত্রিকাটি বন্ধ হয়ে যায়। ১৯৯৮ সাল থেকে বন্ধ হওয়ার পূর্ব পর্যন্ত ইকবাল সোবহান চৌধুরী পত্রিকার সম্পাদকের দায়িত্ব পালন করেছেন।
২০১১ সালের ১লা ফ্রেব্রুয়ারি থেকে বাংলাদেশ অবজার্ভারের সর্বশেষ সম্পাদক ইকবাল সোবহান চৌধুরী দ্য ডেইলি অবজার্ভার নামে নতুন করে একটি পত্রিকা প্রকাশ করে আসছেন।
ভারতের সংস্কৃতি
thumb|"[[কত্থক" নৃত্য। এই নৃত্যটি দেশের আটটি শাস্ত্রীয় নৃত্যের অন্যতম। খ্রিস্টপূর্ব একাদশ শতাব্দীতে বৈদিক যুগ উদ্ভূত "কথক" হিন্দু পুরাণের একটি গল্পকথন শৈলী থেকে উদ্ভূত। এই নাচে একাধিক হিন্দু ধর্মীয় মুদ্রা প্রদর্শিত হয়ে থাকে। ]] ভারতের ভাষা, ধর্মবিশ্বাস, নৃত্যকলা, সংগীত, স্থাপত্যশৈলী, খাদ্যাভ্যাস ও পোষাকপরিচ্ছদ এক এক অঞ্চলে এক এক প্রকারের। কিন্তু তা সত্ত্বেও এই সবের মধ্যে একটি সাধারণ একাত্মতা লক্ষিত হয়। ভারতের সংস্কৃতি কয়েক সহস্রাব্দ-প্রাচীন এই সব বৈচিত্র্যপূর্ণ আঞ্চলিক সংস্কৃতি ও রীতিনীতিগুলির একটি সম্মিলিত রূপ।
ধর্মবিশ্বাস ও আধ্যাত্মিকতা
thumb|upright|[[মৈত্রেয়, থিকসে গুম্ফা, লাদাখ। হিন্দুধর্ম ও বৌদ্ধধর্ম হল ভারতের দেশীয় ধর্মবিশ্বাস। ]]
ভারত হল হিন্দুধর্ম, বৌদ্ধধর্ম, জৈনধর্ম ও শিখধর্মের উৎপত্তিস্থল। এই চারটি ধর্ম একত্রে ভারতীয় ধর্ম নামে পরিচিত। ভারতীয় ধর্মগুলি আব্রাহামীয় ধর্মগুলির মতোই বিশ্বের একটি অন্যতম প্রধান ধর্মীয় যূথ। বর্তমানে হিন্দুধর্ম ও বৌদ্ধধর্ম যথাক্রমে বিশ্বের তৃতীয় ও চতুর্থ বৃহত্তম ধর্মবিশ্বাস। এই দুই ধর্মের অনুগামীদের সংখ্যা ২ বিলিয়নেরও বেশি (সম্ভবত ২.৫ বা ২.৬ বিলিয়ন)। লিঙ্গায়েত ও আহমদিয়া ধর্মমতের উৎপত্তিস্থানও ভারত।
ভারতের জনসাধারণের মধ্যে যে ধর্মকেন্দ্রিক পার্থক্য দেখা যায়, তা বিশ্বের আর কোনো দেশে দেখা যায় না। এই দেশের সমাজ ও সংস্কৃতির উপর মানুষের ধর্মবিশ্বাসের প্রভাব অত্যন্ত গভীর। দেশের অধিকাংশ মানুষের জীবনযাত্রা ধর্মই কেন্দ্রীয় ও প্রধান ভূমিকা গ্রহণ করে। ডান্ডি সংস্কৃতির সাথে জড়িত। বিভিন্ন রাজ্য ডান্ডিবাদি মানুষ বসবাস করে তারা যারা প্রকাশ্য অন্য ধর্ম কে অবঙ্গা করে। ডান্ডিরা নিজ ধর্ম ছাড়া অন্য কোন মানুষ কে মেনে নিতে পারে না।  তা নিয়ে কিছু সমস্যা হলেও ভারত একটি মিশ্র রাষ্ট্র।
ভারতের 79% মানুষ হিন্দুধর্মের অনুগামী। 14.9% মানুষের ধর্ম ইসলাম। তা সত্ত্বেও শিখধর্ম, জৈনধর্ম ও বিশেষ করে বৌদ্ধধর্মের প্রভাব শুধু ভারতে নয়, সমগ্র বিশ্বে প্রতীয়মান। খ্রিস্টধর্ম, জরথুস্ত্রবাদ, ইহুদি ধর্ম ও বাহাই ধর্মের কিছু প্রভাব ভারতের সংস্কৃতিতে থাকলেও, এই ধর্মগুলির অনুগামীর সংখ্যা এদেশে অত্যন্ত কম। ধর্ম ভারতীয়দের জীবনে একটি গুরুত্বপূর্ণ ভূমিকা নিলেও নাস্তিকতা ও সংশয়বাদের অস্তিত্বও এদেশের সমাজে দেখা যায়। পরধর্মসহিষ্ণুতাও সাধারণ ভারতীয়দের অন্যতম চারিত্রিক বৈশিষ্ট্য।
সামগ্রিক বর্ণনা
ইউজিন এম. মাকারের মতে, ভারতের প্রথাগত সংস্কৃতির ভিত্তি আপেক্ষিকভাবে কঠোর এক সামাজিক ক্রমোচ্চ শ্রেণীবিন্যাস। তিনি আরও বলেছেন, শিশুদের অতি অল্পবয়স থেকেই তাদের সামাজিক কর্তব্য ও অবস্থান সম্পর্কে সচেতন করে তোলা হয়। অনেকেই মনে করেন যে, মানুষের জীবনকে চালনা করেন দেবতা ও উপদেবতারা। বর্ণাশ্রম প্রথা দেশের একটি শক্তিশালী সামাজিক বিভাজন রেখা। সহস্রাধিক বছর ধরে উচ্চবর্ণের মানুষেরা সামাজিক বিধিনিষেধগুলিকে নিয়ন্ত্রণ করে এসেছেন। তবে সাম্প্রতিককালে, বিশেষ করে শহরাঞ্চলে, এই বিভাজন অনেকটাই নির্মূল হয়েছে। গোত্রব্যবস্থা হিন্দুদের পারিবারিক জীবনের একটি বিশিষ্টতা। এই ব্যবস্থার মাধ্যমে পরিবারগুলির সঙ্গে তাদের পূর্বপুরুষদের সম্পর্ক রক্ষিত হয়ে থাকে। গ্রামাঞ্চলে, এমনকি কখনও কখনও শহরাঞ্চলেও একই পরিবারের তিন কিংবা চারটি প্রজন্মকে একই ছাদের তলায় বসবাস করতে দেখা যায়। পুরুষতান্ত্রিক পদ্ধতিতে পারিবারিক সমস্যাগুলির সমাধান করা হয়ে থাকে।
পরিবার
thumb|[[পাঞ্জাবি সংস্কৃতি|পাঞ্জাবি হিন্দু বিবাহ অনুষ্ঠানে বধূ]] ভারতের সংস্কৃতিতে পরিবারের প্রভাব অত্যন্ত ব্যাপক। প্রজন্মের পর প্রজন্ম ধরে এদেশে একান্নবর্তী পরিবারের প্রথা চলে আসছে। এই ব্যবস্থায় পিতামাতা, পুত্র-পুত্রবধূ ও তাদের সন্তানসন্ততি প্রভৃতি একসঙ্গে বসবাস করে। সাধারণত বয়োজ্যেষ্ঠ পুরুষ সদস্যই একান্নবর্তী পরিবারের কর্তা হন। তিনিই সমস্ত সিদ্ধান্ত নেন এবং নিয়মকানুন স্থির করে দেন। পরিবারের অন্য সকলে তাকে মান্য করে চলে।
বিবাহ
পূর্বপরিকল্পিত বিবাহ বা সম্বন্ধ করে বিয়ে ভারতের একটি শতাব্দীপ্রাচীন প্রথা। আজও ভারতীয়দের অধিকাংশের বিবাহ হয় পিতামাতা ও পরিবারের অন্যান্য সম্মানীয় সদস্যবর্গের পরিকল্পনা এবং বর ও বধূর সম্মতিক্রমে। পণপ্রথা থাকলেও, ভারত সরকার তা বেআইনি ঘোষণা করেছে। তবে ভারতীয় সমাজ ও সংস্কৃতিতে এই প্রথা রয়েই গেছে। সরকারি কর্তৃপক্ষের কাছে পণ দেওয়া-নেওয়ার ব্যাপারটি গোপন রাখা হয়ে থাকে। সম্বন্ধ করে বিয়েতে বয়স, উচ্চতা, ব্যক্তিগত মূল্যবোধ ও রুচি, পারিবারিক প্রেক্ষাপট (অর্থবল ও সামাজিক প্রতিষ্ঠা), বর্ণ ও ঠিকুজি-কোষ্ঠী বিচার করে পাত্রপাত্রী নির্বাচন করা হয়।
ভারতীয় সংস্কারে বিবাহ হল সারাজীবনের সম্পর্ক। ভারতে বিবাহবিচ্ছেদের হার অত্যন্ত কম (মাত্র ১.১%, যেখানে মার্কিন যুক্তরাষ্ট্রে এই হার ৫০%)। সম্বন্ধ করে বিয়েতে বিবাহবিচ্ছেদের হার আরও কম। তবে সাম্প্রতিককালে বিবাহবিচ্ছেদের হার তুলনামূলকভাবে বৃদ্ধি পেয়েছে। প্রাচীনপন্থীরা বিবাহবিচ্ছেদকে সামাজিক রীতি লঙ্ঘন মনে করলেও, আধুনিকতাবাদীরা নারীর অধিকার রক্ষায় এটিকে জরুরি মনে করেন।
আরও দেখুন
ভারতের সাংস্কৃতিক রাজধানী
ইউরোপা (প্রাকৃতিক উপগ্রহ)
ইউরোপা (, Jupiter II) বৃহস্পতি গ্রহের চারদিকে পরিক্রমণকারী চারটি গ্যালিলীয় উপগ্রহগুলোর মধ্যে সবচেয়ে ছোট উপগ্রহ। এ পর্যন্ত জানা বৃহস্পতির ৮০ টি উপগ্রহের মধ্যে বৃহস্পতি থেকে দূরত্বের দিক থেকে এটি ষষ্ঠ অবস্থানে রয়েছে। এটি সৌরজগৎের ষষ্ঠ বৃহত্তম উপগ্রহ। গ্যালিলিও গ্যালিলেই ১৬১০ সালে এই উপগ্রহটি আবিষ্কার করেন। গ্রীক পুরাণের ইউরোপার নাম অনুসারে এই উপগ্রহটির নামকরণ করা হয়।
চাঁদের তুলনায় সামান্য ছোট ইউরোপা প্রধানত সিলিকেট শিলা দ্বারা তৈরি। এর বরফের আবরণ এবং সম্ভবত লোহা–নিকেলের কেন্দ্র রয়েছে। এর হালকা বায়ুমন্ডল রয়েছে যা মুলত অক্সিজেন দ্বারা গঠিত। এর উপরিতল ফাটল দ্বারা রেখাঙ্কিত, তবে গর্ত অপেক্ষাকৃত কম। পৃথিবীতে থাকা টেলিস্কোপ ছাড়াও মহাকাশযান দ্বারা উপগ্রহটিকে পর্যবেক্ষণ করা হয়েছে, যা শুরু হয়েছিল ১৯৭০ এর দশকের প্রথমদিকে।
সৌর জগতের কঠিন গ্রহ-উপগ্রহের মধ্যে ইউরোপার পৃষ্ঠ সবচেয়ে মসৃণ। বহিঃতলের আপাত নবীনতা ও মসৃণতা একটি ধারণার জন্ম দিয়েছে যে, এটির নিচে পানির একটি মহাসাগরের অস্তিত্ব থাকতে পারে, যা হয়তো বহিঃজাগতিক প্রাণের আশ্রয় হতে পারে।
১৯৮৯ তে উৎক্ষেপিত গ্যালিলিও নভোযান ইউরোপা সম্পর্কে বর্তমান উপাত্তের বড় অংশ সরবারহ করেছে। কোনো নভোযান এখনো ইউরোপায় অবতরণ করে নি। বর্তমানে ইউরোপায় কিছু প্রস্তাবিত অভিযান রয়েছে। জুপিটার আইসি মুনস এক্সপ্লোরার (JUICE) হল গ্যানিমেড উপগ্রহে ইউরোপীয় মহাকাশ সংস্থার একটি অভিযান। এটি ২০২২ সালে উৎক্ষেপিত হওয়ার এবং মহাকাশযানটি দুবার ইউরোপার কাছ দিয়ে যাওয়ার পরিকল্পনা রয়েছে। এছাড়া নাসার পরিকল্পিত ইউরোপা ক্লিপার ২০২৫ সালে উৎক্ষেপিত হতে পারে।
আয়ারল্যান্ড জাতীয় অনূর্ধ্ব-১৯ ক্রিকেট দল
আয়ারল্যান্ড জাতীয় অনূর্ধ্ব-১৯ ক্রিকেট দল অনূর্ধ্ব-১৯ আন্তর্জাতিক ক্রিকেটে সমগ্র আয়ারল্যান্ডের প্রতিনিধিত্ব করে।
আয়ারল্যান্ড ৮ বার অনূর্ধ্ব-১৯ ক্রিকেট বিশ্বকাপে অংশগ্রহণ করেছে, যা ইংল্যান্ড ব্যতীত অন্য ইউরোপীয় দলগুলির মধ্যে সর্বোচ্চ। সর্বাধিক শ্রেষ্ঠ ফলাফল হল ২০১০ বিশ্বকাপে দশম স্থান অধিকার।
নীহারিকা কোনিডেলা
নীহারিকা কোনিডেলা (Niharika Konidela; জন্ম ১৮ ডিসেম্বর ১৯৯৩) একজন ভারতীয় অভিনেত্রী এবং টেলিভিশন উপস্থাপক, যিনি মূলত তেলুগু চলচ্চিত্রে অভিনয় করেন। তিনি ওকা মানাসু (২০১৬) চলচ্চিত্রের মাধ্যমে অভিনয়ে আত্মপ্রকাশ করেন। তিনি তার ব্যানার "পিঙ্ক এলিফ্যান্ট পিকচার্স"-এর অধীনে চলচ্চিত্র এবং ওয়েব ধারাবাহিকও নির্মাণ করেন।
প্রারম্ভিক এবং ব্যক্তিগত জীবন
নীহারিকা কোনিডেলা অভিনেতা ও প্রযোজক নগেন্দ্র বাবুর মেয়ে। তিনি অভিনেতা চিরঞ্জীবী এবং পবন কল্যাণের ভাগ্নি। তার ভাই বরুণ তেজ এবং চাচাতো ভাই রাম চরণ, সাঁই ধর্ম তেজ, অল্লু অর্জুন, অল্লু শিরিশ, এবং বৈষ্ণব তেজ-ও তেলুগু চলচ্চিত্রের অভিনেতা।
তিনি ২০২০ সালের ডিসেম্বর উদয়পুরের ওবেরয় উদয়ভিলাসে চৈতন্য জোন্নালগড্ডার সঙ্গে বিবাহে আবদ্ধ হয়েছেন।
মিন্ট (গায়িকা)
গুনশিপাস পিওনপাওয়েভরাকুল (กุญช์ภัสส์ พรปวีณ์วรกุล  ;  ; জন্ম ২৩ জুন, ১৯৯৪), ডাকনামে মিন্ট (มิ้นท์), যিনি মিন্টি নামেও পরিচিত, তিনি দক্ষিণ কোরিয়ায় অবস্থানরত একজন থাই গায়ক। তিনি দক্ষিণ কোরিয়ার গার্ল গ্রুপ টিনি-জি -এর সদস্য ছিলেন।
জীবনী
তিনি ৫ বছর বয়সে নাচ শুরু করেছিলেন, এবং ১১ বছর বয়সে থাইল্যান্ডের সবচেয়ে বিখ্যাত গায়ক থংচাই ম্যাকইনটায়ারের জন্য ব্যাকআপ নর্তক নির্বাচিত হন। তিনি তখন থেকেই থাইল্যান্ডের নৃত্য শিল্পে রয়েছেন।
হাজারিকা
হাজারিকা (হাজৰিকা) ছিল আহোম ও কোচ রাজ্যের একজন পাইক-কর্মকর্তার পদবি। ১০০০ পাইকের দায়িত্বে থাকা কর্মকর্তাকে হাজরিকা বা হাজারিকা বলা হতো। এটি নিছক একটি প্রশাসনিক পদবি ছিলো। অর্থাৎ, কোনও বংশ বা গোত্রের সাথে এই পদবি বা উপাধির কোনও সম্পর্ক ছিলো না।
সাধারণত আহোম, চুতীয়া ও কোচ সম্প্রদায়ের মাঝে এই পদবিটির ব্যবহার দেখা যায়। আহোম হাজারিকা ছাড়াও বুরঞ্জীতে অনেক চুতীয়া হাজারিকারও উল্লেখ পাওয়া যায়। উদাহরণ স্বরূপ, রাজা সুসেনফার শাসনকালে বনরুকিয়া হাজারিকা ছিলেন চুতীয়া বংশের। মোয়ামরিয়া বিদ্রোহের সময় কীৰ্তিচন্দ্র বরবড়ুয়াই প্রথমে একজন চুতীয়া হাজারিকার নেতৃত্বে বিদ্রোহীদের বিরুদ্ধে যুদ্ধের উদ্দেশ্যে সেনা পাঠিয়েছিলেন। ১৬৭২ খ্রিস্টাব্দের দফলা আক্রমণের সময়তেও চুতীয়া হাজারিকা দফলার বিরুদ্ধে যুদ্ধ করেছিলেন। চুতীয়া রাজ্যের পতনের পর চুতীয়া হাজারিকাকে শিল্পের কাজে নিয়োজিত করা হয়েছিল।
কোচ প্রশাসনিক ব্যবস্থাতেও পদবি হিসেবে হাজারিকার উল্লেখ রয়েছে। আহোমের বিরুদ্ধে যুদ্ধের সময়ে কোচ হাজারিকার ভূমিকার কথাও ইতিহাসে পাওয়া যায়।
সরশুনা
সরশুনা হল পশ্চিমবঙ্গের রাজধানী কলকাতার দক্ষিণ পশ্চিম দিকের একটি অঞ্চল। ১৯৮৪ সালের জানুয়ারি মাসে এটি কলকাতা পৌরসংস্থার অধীনে আসে। বেহালা পশ্চিম বিধানসভা কেন্দ্রের অন্তর্গত এটি ।সরশুনা থানা কলকাতা পুলিশের অধীনস্থ।
শিক্ষা প্রতিষ্ঠান
উল্লেখযোগ্য শিক্ষা প্রতিষ্ঠান হলো সরশুনা কলেজ । ১৯৯৯ সালে স্থাপিত এটি একমাত্র মহাবিদ্যালয় এই অঞ্চলের। এছাড়া রয়েছে সরোজ স্মৃতি সংগীত মহাবিদ্যালয়।
ডার্ক ভিলজোয়েন
ডার্ক পিটার ভিলজোয়েন (Dirk Viljoen; জন্ম: ১১ মার্চ, ১৯৭৭) এনকেলডুর্ন এলাকায় জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯৭ থেকে ২০০১ সময়কালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।
সরশুনা
শিক্ষা প্রতিষ্ঠান
কিছু বিদ্যালয় রয়েছে :
ডার্ক ভিলজোয়েন
ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড ও মাতাবেলেল্যান্ড দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শী ছিলেন ডার্ক ভিলজোয়েন।
প্রথম-শ্রেণীর ক্রিকেট
১৯৯৪-৯৫ মৌসুম থেকে ২০০২-০৩ মৌসুম পর্যন্ত ডার্ক ভিলজোয়েনের প্রথম-শ্রেণীর খেলোয়াড়ী জীবন চলমান ছিল। ১৯৯৬-৯৭ মৌসুমে জিম্বাবুয়ের বর্ষসেরা তরুণ ক্রিকেটারের পুরস্কার লাভ করেন। অস্ট্রেলিয়ান ক্রিকেট একাডেমির বৃত্তিধারী হয়েছিলেন।
বামহাতি মাঝারিসারির ব্যাটসম্যান ও ধীরগতিসম্পন্ন বামহাতি বোলারের ন্যায় প্রকৃত মানসম্পন্ন অল-রাউন্ডার হিসেবে নিজেকে গড়ে তুলেছিলেন। তবে, শীর্ষ পর্যায়ের ক্রিকেটে তার শুরুরদিকে প্রতিশ্রুতিশীলতা প্রদর্শনে বেশ বাঁধার মুখোমুখি হয়। তার পায়ের কারুকাজ ও ব্যাট হাতে ধরে রাখার অপূর্ব কৌশল বেশ দর্শনীয় ছিল। পাশাপাশি, বুদ্ধিমত্তা সহযোগে বোলিংয়ে ফ্লাইট ও পেস আনয়ণের বৈচিত্র্যতাও সবিশেষ লক্ষ্যণীয়। এরফলে তাকে জিম্বাবুয়ের প্রকৃত যোদ্ধা হিসেবে তুলে ধরতে সহায়তা করে।
১৯৯৮-৯৯ মৌসুমে ইংল্যান্ডে অবস্থান করেন। সেখানে তিনি বার্ন্ট গ্রীনের সদস্যরূপে খেলেন। জিম্বাবুয়েতে প্রত্যাবর্তন করে ব্যাট হাতে ছন্দ খুঁজে পান। প্রথম-শ্রেণীর ক্রিকেটে নিজস্ব প্রথম অর্ধ-শতরানের ইনিংস খেলেন। বুলাওয়েতে মাতাবেলেল্যান্ডের বিপক্ষে ম্যাশোনাল্যান্ডে এ-দলের সদস্যরূপে ৯২ রানের ইনিংস খেলেন। ঐ মৌসুমের শেষদিকে ইংল্যান্ড এ-দলের বিপক্ষে আরও দুইটি অর্ধ-শতরান করেন। ফলশ্রুতিতে জিম্বাবুয়ে বোর্ড একাদশের সদস্যরূপে অন্তর্ভুক্ত হন। নামিবিয়ার বিপক্ষে ১৫৫ ও বর্ডার বি-দলের বিপক্ষে ১০০ রান করেন। তবে, ঐ খেলাগুলো প্রথম-শ্রেণীর ক্রিকেটের মর্যাদার অধিকারী ছিল না।
১৯৯৯-২০০০ মৌসুমে বুলাওয়েতে ম্যাশোনাল্যান্ডের সদস্যরূপে মাতাবেলেল্যান্ডের বিপক্ষে প্রথমবারের মতো প্রথম-শ্রেণীর ক্রিকেটে সেঞ্চুরি করেন। অপরাজিত ১৭৩ রান করেন তিনি। ক্রেগ ইভান্সের সাথে ৩৩০ রানের জুটি গড়েন।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্ট ও তিপ্পান্নটি একদিনের আন্তর্জাতিকে অংশগ্রহণ করেছেন ডার্ক ভিলজোয়েন। ১৪ মার্চ, ১৯৯৮ তারিখে বুলাওয়েতে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। এরপর, ২৫ নভেম্বর, ২০০০ তারিখে নাগপুরে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।
১৯৯৬-৯৭ মৌসুমে নিজস্ব ২০তম জন্মদিনের অল্প কিছুদিন পরই শারজায় শ্রীলঙ্কার বিপক্ষে জিম্বাবুয়ের সদস্যরূপে ওডিআইয়ে অভিষেক ঘটে ডার্ক ভিলজোয়েনের। অনেকটা অপ্রত্যাশিতভাবেই তাকে দলে মনোনীত করা হয় কেননা লিস্ট-এ ক্রিকেটে এটিই তার প্রথম মৌসুম ছিল। এছাড়াও তিনি তখনো কোন অর্ধ-শতরানের ইনিংস খেলেননি। ডেভিড হটনের স্থলাভিষিক্ত হন। ১৭, ২২ ও ২৫ রানের ইনিংস খেলেছিলেন তিনি।
টেস্ট অভিষেক
১৯৯৭-৯৮ মৌসুমে দলের সাথে শ্রীলঙ্কা ও নিউজিল্যান্ড গমন করেন। নিউজিল্যান্ডের মাটিতে চারটি ওডিআইয়ে অংশ নেন। তন্মধ্যে সর্বোচ্চ করেন ৩৬ রান। ব্যাট হাতে খুব কমই সফলতা পান। প্রায়শই তাকে নিচেরসারিতে ব্যাটিংয়ে নামায় সীমিত পরিসরে খেলার সুযোগ পেতেন। উভয় দেশ সফর করলেও কেবলমাত্র একটি প্রথম-শ্রেণীর ক্রিকেট খেলায় অংশ নিতে পেরেছেন। নিউজিল্যান্ডের মাটিতে প্রস্তুতিমূলক খেলায় অংশগ্রহণ করেছিলেন তিনি। একপর্যায়ে একদিনের খেলায় ব্যাটিংয়ে অভিজ্ঞ হিসেবে তাকে দেখা হতো।
এরপর মার্চ, ১৯৯৮ সালে জিম্বাবুয়ের টেস্ট দলে তাকে অন্তর্ভুক্ত করা হয়। বিস্ময়করভাবে বুলাওয়েতে তাকে খেলানো হয়। অল-রাউন্ডার গেভিন রেনি ছন্দহীনতায় ভুগছিলেন। পাকিস্তানের বিপক্ষে সিরিজের প্রথম টেস্টে তাকে বাদ দেয়া হয় ও ভিলজোয়েনকে তার স্থলাভিষিক্ত করা হয়। গ্রান্ট ফ্লাওয়ারের সাথে ব্যাটিং উদ্বোধনে নামেন। তবে, অভিষেক পর্বটি মোটেই সুখকর হয়নি তার। উভয় ইনিংসেই তিনি জোড়া শূন্য রানের রেকর্ড গড়েন। ওয়াকার ইউনুস ও শোয়েব আখতারের নতুন বলের আক্রমণে হিমশিম খান। তবে, ঐ টেস্টে শতরান করা থেকে ৩ রান দূরে থাকা মঈন খানের উইকেট নিয়ে প্রথম টেস্ট উইকেট লাভ করেন তিনি।
পরবর্তীতে দল নির্বাচকমণ্ডলী তাকে একদিনের আন্তর্জাতিকে ব্যাটিংয়ে পারদর্শী হিসেবে উপস্থাপন করে। তবে, বেশ কয়েকজন ব্যাটসম্যানের প্রাচুর্যতা থাকায় তাকে খুব কম সময়ই আট নম্বরের উপরে রাখা হয়নি। তাসত্ত্বেও, সীমিত ওভারের ক্রিকেটে চমৎকার দৌঁড়ানোর ভঙ্গী ও মিতব্যয়ী বোলিং এ পর্যায়ের ক্রিকেটে উপযোগী করে তুলে।
ফেব্রুয়ারি, ২০০০ সালে ইংল্যান্ড দল জিম্বাবুয়ে গমন করে। কয়েকটি ওডিআইয়ে অংশ নিলেও উল্লেখ করার মতো তেমন ক্রীড়াশৈলীর স্বাক্ষর রাখেননি। তবে, সিরিজের চূড়ান্ত খেলায় ৩ উইকেট লাভ করেছিলেন ডার্ক ভিলজোয়েন। শারজায় আন্তর্জাতিক ক্রিকেটের অভিষেক খেলাতে একই প্রতিপক্ষের বিপক্ষে ব্যাট হাতে সেরা ইনিংস উপহার দিয়েছিলেন তিনি। এরপর শ্রীলঙ্কার মাটিতেও একই প্রতিপক্ষের বিপক্ষে ভালো খেলেন তিনি। ছয় নম্বরে নেমে অপরাজিত ৬৩ রান করেন।
২০০০-০১ মৌসুমে শ্রীলঙ্কার বিপক্ষে উপর্যুপরী অর্ধ-শতরানের ইনিংস খেলেন। এ পর্যায়ে ষষ্ঠ উইকেটে অ্যান্ডি ফ্লাওয়ারের সাথে ৮২ রানের জুটি গড়ে প্রথমবারের মতো বিদেশের মাটিতে সিরিজ জয়ে ভূমিকা রাখেন। নিজে করেন ৩৯ রান। এরপর, জানুয়ারি, ২০০১ সালে ইডেন পার্কে নিউজিল্যান্ডের বিপক্ষে তৃতীয় ওডিআইয়ে এক উইকেট জয়ে সবিশেষ ভূমিকা পালন করেন।
ক্রিকেট বিশ্বকাপে অংশগ্রহণ
ব্যাট হাতে ফলপ্রসূ মৌসুম অতিবাহিত করার স্বীকৃতিস্বরূপ ১৯৯৯ সালে ইংল্যান্ডের মাটিতে অনুষ্ঠিত চতুর্থ বিশ্বকাপে অংশগ্রহণের জন্যে তাকে মনোনীত করা হয়। তবে, এ প্রতিযোগিতায় কেবলমাত্র একটি খেলায় অংশগ্রহণের সুযোগ হয় তার। লর্ডসে অস্ট্রেলিয়ার মুখোমুখি হন তিনি। সুপার সিক্স পর্বে উত্তরণের মাধ্যমে দলীয়ভাবে দলটি তাদের ইতিহাসের সর্বোচ্চ সফলতা পায়।
২০০১-০২ মৌসুমে ভারত গমন করেন। নাগপুরে নিজস্ব দ্বিতীয় ও চূড়ান্ত টেস্টে ভারতের মুখোমুখি হন। দুই মাস পূর্বেকার প্রথম অংশগ্রহণের তুলনায় কিছুটা সুখী হয়েছিলেন। নিজস্ব অপর টেস্টে অংশ নেন। সাত নম্বরে নেমে ১৯ রান তুলে টেস্টে শূন্য রানের বৃত্ত ভঙ্গ করেন। ফলো-অনের কবলে পড়ে দ্বিতীয় ইনিংসে ৩৮ রান তুলেন। তন্মধ্যে অ্যান্ডি ফ্লাওয়ারের সাথে ১১৩ রান তুলে দলকে পরাজয়বরণের হাত থেকে রক্ষা করেন। কিন্তু, তার ব্যাটিংয়ের মান ক্রমশঃ নিম্নমূখী হওয়ায় ও বোলিংয়ের মান তথৈবাচৈ হয়ে পড়ায় ২০০১-০২ মৌসুমে ইংল্যান্ডের বিপক্ষে সিরিজ শেষে দল থেকে বাদ দেয়া হয়।
অবসর
২০০১-০২ মৌসুমের ঘরোয়া আসরে মিডল্যান্ডসের দিকে ধাবিত হন। ডগি মারিলিয়ার জিম্বাবুয়ের পক্ষে আন্তর্জাতিক ক্রিকেটে অংশগ্রহণ করায় চলতি অধিনায়কের দায়িত্ব পালন করেন তিনি। এরপর ২০০২-০৩ মৌসুমে আনুষ্ঠানিকভাবে তাকে দলের অধিনায়ক হিসেবে মনোনীত করা হয়।
২০০২ সালে মুগাবে সরকারের ভূমি নীতির কবলে পড়ে তার পরিবার উৎখাতের শিকার হয়। রবার্ট মুগাবে সরকারের কোপানলে পড়ে তার পরিবারের খামার হাতছাড়া হয়ে যায়। ভবিষ্যৎ অনেকাংশে অনিশ্চিত হয়ে পড়ে। তাসত্ত্বেও, তিনি জিম্বাবুয়েতে অবস্থান করতে থাকেন। ২০০৯-১০ মৌসুমে জিম্বাবুয়ে ক্রিকেটে কয়েকজন সাবেক খেলোয়াড়কে নিয়ে সচল করে তুলেন। পাশাপাশি ধারাভাষ্যকার ও ঘরোয়া পর্যায়ের ক্রিকেটে কোচিং কর্মের সাথে নিজেকে জড়িয়ে রাখেন।
ঢোলপুর
ঢোলপুর, ভারতের রাজস্থান রাজ্যের ঢোলপুর জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৭৭ মিটার (৫৮০ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে ধৌলপুর শহরের জনসংখ্যা হল ৯২,১৩৭ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৫৮%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে ধৌলপুর এর সাক্ষরতার হার বেশি।
এই শহরের জনসংখ্যার ১৮% হল ৬ বছর বা তার কম বয়সী।
হন্ডুরাস ফুটবল ফেডারেশন
হন্ডুরাস ফুটবল ফেডারেশন (Federación Nacional Autónoma de Fútbol de Honduras, National Autonomous Federation of Football of Honduras; এছাড়াও সংক্ষেপে ফেনাফুথ নামে পরিচিত) হচ্ছে হন্ডুরাসের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩৫ সালে প্রতিষ্ঠিত হয়েছে। এটি প্রতিষ্ঠার ১১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৬ বছর পর ১৯৬১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর হন্ডুরাসের রাজধানী তেগুসিগালপায় অবস্থিত।
এই সংস্থাটি হন্ডুরাসের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে হন্ডুরাস জাতীয় পেশাদার ফুটবল লীগ, হন্ডুরীয় কাপ এবং হন্ডুরীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে হন্ডুরাস ফুটবল ফেডারেশনের সভাপতির দায়িত্ব পালন করছেন হোর্হে সালোমন এবং সাধারণ সম্পাদকের দায়িত্ব পালন করছেন হোসে এর্নেস্তো মেজিয়া।
নব্যপ্রস্তর যুগীয় বিপ্লব
থাম্ব|এক [[সুমের|সুমেরীয় চাষীর কাস্তে, প্রায় ৩০০০ খৃষ্টপূর্বাব্দ থেকে।]] নব্যপ্রস্তর যুগীয় বিপ্লব, নব্যপ্রস্তর যুগীয় জনগোষ্ঠী পরিবর্তন, কৃষি বিপ্লব, অথবা প্রথম কৃষি বিপ্লব, ছিল অসংখ্য মানব সংস্কৃতি র বিস্তৃত পরিসরে বদল, এক শিকারী-সংগ্রহকারীর জীবনধারা থেকে একটি কৃষিকার্য ও স্থায়ী জীবনধারায়, যা তৈরী করে ক্রমবর্ধমানভাবে একটি বৃহত্তর জনসংখ্যার সম্ভাবনা। এই এক জায়গায় স্থায়ী সমাজ অনুমতি দিল মানবজাতিকে উদ্ভিদের সঙ্গে পর্যবেক্ষণ ও পরীক্ষা করতে যে কীভাবে তারা বেড়ে ওঠে ও বিকশিত হয়। এই নতুন জ্ঞান উদ্ভিদের গৃহপালনে উৎসাহিত করল।
প্রত্নতাত্ত্বিক তথ্য দেখায় যে বিভিন্ন ধরনের উদ্ভিদের ও প্রাণীদের গৃহপালন ঘটেছিল পৃথিবীর ভিন্ন ভিন্ন অংশে, যা শুরু হয় হলোসিন-এর ভূতাত্ত্বিক সময়-এর একটি উপযুগে, প্রায় ১২,৫০০ বছর আগে। এটি ছিল বিশ্বের কৃষিকার্যে ঐতিহাসিকভাবে প্রথম প্রমাণিত বিপ্লব। নব্যপ্রস্তর যুগীয় বিপ্লবটি বিপুলভাবে লভ্য খাদ্যসমূহের বৈচিত্র কমাল, যার ফলে মানবপুষ্টিতে মন্দা দেখা গেল।
নব্যপ্রস্তর যুগীয় বিপ্লবটি একটি সীমিত খাদ্য-উৎপাদন প্রযুক্তির সেটের চেয়ে অনেক বেশি জড়িত। পরবর্তী সহস্রাব্দের সময় এটি বদলায় ছোট ও যাযাবর শিকারী-সংগ্রহকারী দলগুলিকে (যারা এযাবৎ এইভাবে জীবনযাপন করত মানব প্রাগৈতিহাস জুড়ে), স্থায়ী (যাযাবর নয়) সমাজে গ্রাম বা শহরের তৈরীর উপর ভিত্তি করে। এই সমাজগুলি আমুল পরিবর্তিত করে তাদের পরিবেশ বিশেষ খাদ্যশস্য চাষাবাসের মাধ্যমে, কিছু কাজের সাথে যেমন সেচ ও অরণ্যবিনাশ যা অতিরিক্ত খাদ্য উৎপন্ন করা সম্ভব করল।
উক্ত নব্যপ্রস্তর যুগীয় বৈশিষ্টগুলির সাথে কৃষিকার্যের, তাদের উত্থানের সাথে সম্পর্ক, এবং গবেষণামূলক পরস্পরের সম্পর্ক একাধিক নব্যপ্রস্তর যুগীয় সাইটে এখনও একটি এ্যাকাডেমিক বিতর্কের বিষয়, এবং জায়গা থেকে জায়াগায় ভিন্ন, সামাজিক বিবর্তনের সার্বজনীন নিয়মের বদলে। লেভ্যান্ট দেখেছিল নব্যপ্রস্তর যুগীয় বিপ্লবের প্রাচীনতম অগ্রগতি প্রায় ১০,০০০ খৃষ্টপূর্বাব্দে, উর্বর চন্দ্রকলা র মত বৃহত্তর জায়গা দ্বারা যা অনুসরণকৃত হয়। নব্যপ্রস্তর যুগীয় বিপ্লবটি "অনুপ্রাণিত করল মানব ইতিহাসের সবচেয়ে গুরুত্বপূর্ণ উন্নয়নগুলির কয়েকটি যেমন চাকা র আবিষ্কার, শস্য-এর বীজরোপণ এবং টানা হাতে লিখনের উন্নয়ন, গণিত, জ্যোতিষশাস্ত্র এবং কৃষিকার্য।"
কৃষি বিপ্লব
থাম্ব|পৃথিবীর মানচিত্র যা দেখাচ্ছে কৃষিকার্যের উৎসের আনুমানিক কেন্দ্র এবং প্রাগৈতিহাসে এটির ছড়িয়ে পড়া: উর্বর চন্দ্রকলা (১১,০৫০ বঃপূঃ অর্থাৎ বছর পূর্বে), ইয়াংৎজে আর হলদে নদীর অববাহিকা (৯,০৫০ বঃপূঃ) ও নিউ গিনি উচ্চভূমি (৯,০৫০–৬,০৫০ বঃপূঃ), মধ্য মেক্সিকো (৫,০৫০–৪,০৫০ বঃপূঃ), দক্ষিণ আমেরিকার উত্তর (৫,০৫০–৪,০৫০ বঃপূঃ), সাব-সাহারা আফ্রিকা (৫,০৫০–৪,০৫০ বঃপূঃ, সঠিক অবস্থান অজ্ঞাত), পূর্ব উত্তর আমেরিকা (৪,০৫০–৩,০৫০ বঃপূঃ)। |400x400পিক্সেল
বিভিন্ন জায়গায় এই পদ্ধতির সূচনা হয়েছিল ১০,০০০ থেকে ৮,০০০ খৃষ্টপূর্বাব্দের মধ্যে উর্বর চন্দ্রকলা য় এবং সম্ভবত ৮,০০০ খৃষ্টপূর্বাব্দে মেলানেশিয়ার কুক প্রাচীন কৃষি এলাকায়। এই বিপ্লবটি সর্বত্র দেখা যায় যে এক যাযাবর শিকারী-সংগ্রহকারী জীবনধারা থেকে এক স্থায়ী, কৃষি ভিত্তিক জীবনধারায় বদলের সঙ্গে জড়িত, বিভিন্ন উদ্ভিদ ও প্রাণী প্রজাতির গৃহপালনের সূচনার সঙ্গে—স্থানীয় প্রজাতিগুলির উপর নির্ভর করে, এবং সম্ভবত স্থানীয় সংস্কৃতি দ্বারা প্রভাবিত হয়েও। সাম্প্রতিক প্রত্নতাত্ত্বিক গবেষণা বলে যে কিছু জায়গায় যেমন দক্ষিণ পূর্ব এশীয় উপদ্বীপে, শিকারী-সংগ্রহকারী থেকে কৃষি ভিত্তিকে বদল রৈখিক ছিল না, ছিল অঞ্চল ভিত্তিক। থাম্ব|ন্যাপ অফ হোওয়ার গোলাবাড়ি, ৩,৭০০ থেকে ২,৮০০ অবধি অধিকৃত এক জায়গায়। অনেক প্রতিযোগিতামূলক (কিন্তু পারস্পারিক স্বতন্ত্র নয়) ধারণা আছে সেই কারণগুলির উপরে যা মানব সভ্যতাকে বাধ্য করে কৃষি ভিত্তিক জীবনযাপন করতে। সবচেয়ে বিশেষগুলি হচ্ছে:
উদ্ভিদের পালন
থাম্ব| নব্যপ্রস্তর যুগীয় জাঁতাকল, শস্য পেষার উপকরণ।যত কৃষিকার্য গতিবেগ পেতে লাগল, প্রায় ৯,০০০ খৃষ্টপূর্বাব্দ আগে, মানব কাজকর্মের ফল হল কৃত্রিম নির্বাচন শস্যের (যা গম ও যব দিয়ে শুরু হয়), এবং কেবল যারা বড় বীজ মাধ্যমে বড় শর্করা প্রত্যাবর্তন অনুকূল হবে না। ক্ষুদ্র বীজ বা তিক্ত স্বাদ বৈশিষ্ট্য সহ উদ্ভিদদের অবাঞ্ছিত হিসাবে দেখা হয়েছে। যে গাছগুলি তাদের বীজতলায় দ্রুত বীজ বপন করে তা ফসলের সময়ে সংগ্রহ করা যায় না, অতএব সংরক্ষণ এবং বীজরোপণ করা হয় না উক্ত ঋতুতে; চাষের জন্য বছর নির্বাচন করা হয় যা তাদের ভোজ্য বীজকে আরও দীর্ঘস্থায়ী রাখে।
উর্বর চন্দ্রকলায়
থাম্ব|মৃন্ময় মানব মূর্তি (উর্বরতা দেবী) তাপ্পেহ্‌ সারাব, কেরমানশাহ্‌ ৭০০০–৬১০০ খৃষ্টপূর্বাব্দ।
ষষ্ঠী পুতুল
ষষ্ঠী পুতুল উত্তর দিনাজপুর জেলার অন্যতম স্থানীয় লোকশিল্পের নিদর্শন। এই ষষ্ঠী পুতুলে আদিমতার ছাপ স্পষ্ট। প্রাচীন ধারা বজায় রেখে আজও এই পুতুল তৈরি করা হয়। বর্তমানে শিল্পী মালতি রায় এই শিল্পকে ধরে রেখেছেন।
উপজীব্য
পোড়ামাটির এই পুতুলগুলোর মূল উপজীব্য মা ও ছেলে। তবে অন্যান্য অঞ্চলের মা ও ছেলে পুতুলের থেকে আলাদা। কুনুরের পুতুলে মা শ্রমজীবি পরিবারের অন্তর্গত এবিং তারই প্রতিরূপ। কোলে ছেলে। তবে ছেলের মাথায় ঝাঁকা সেই শ্রমজীবি পরিবারকেই প্রতিভাত করে। অনেক সময় চা বাগানের কর্মরত মহিলাদের মতো পিঠে ছেলে বাঁধাও দেখা যায়।
জ্যাক লিচ
ম্যাথু জ্যাক লিচ (Jack Leach; জন্ম: ২২ জুন, ১৯৯১) সমারসেটের টানটন এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে সমারসেট দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলছেন। এছাড়াও, নিচেরসারিতে বামহাতে কার্যকরী ব্যাটিংশৈলী প্রদর্শন করে থাকেন ‘লিচি’ ডাকনামে পরিচিত জ্যাক লিচ।
শৈশবকাল
টানটনে জন্মগ্রহণকারী জ্যাক লিচ ট্রিনিটি স্কুলে ভর্তি হন। এরপর টানটনের বিশপ ফক্সেস স্কুল ও রিচার্ড হুইশ কলেজে পড়াশোনা করেন। টানটনের সেইন্সবারিজ সুপারমার্কেটের শাখায় ট্রলি রাখার কাজে নিজেকে জড়িত রাখেন। ১৪ বছর বয়সে ক্রন্স ডিজিজে আক্রান্ত হলে চিকিৎসকের দ্বারস্থ হতে হয়।
প্রথম-শ্রেণীর ক্রিকেট
জুলাই, ২০১২ সালে সফররত দক্ষিণ আফ্রিকান একাদশের বিপক্ষে সমারসেটের সদস্যরূপে অংশ নেন। হাশিম আমলার উইকেট পান তিনি। আগস্ট, ২০১২ সালে ল্যাঙ্কাশায়ারের বিপক্ষে কাউন্টি চ্যাম্পিয়নশীপের খেলায় সমারসেটের সদস্যরূপে প্রথম-শ্রেণীর ক্রিকেটে অভিষেক পর্ব সম্পন্ন হয় জ্যাক লিচের। খেলাটি বৃষ্টিবিঘ্নিত হয় ও ড্রয়ে পরিণত হয়। কাইল হগকে আউট করে ব্যক্তিগত প্রথম উইকেট পান। পাকিস্তানি স্পিনার আব্দুর রেহমানের সাথে সমারসেট কর্তৃপক্ষ চুক্তিবদ্ধ হলে প্রথম একাদশের অংশগ্রহণ সীমিত হয়ে আসে। এরপর তিনি আর একটিমাত্র কাউন্টি চ্যাম্পিয়নশীপের খেলাসহ ক্লাইডেসডেল ব্যাংক ৪০ প্রতিযোগিতায় তিনটি খেলায় অংশ নেন। তাসত্ত্বেও, ঐ মৌসুম শেষে ১৮.৮৩ গড়ে ১২ উইকেট নিয়ে জাতীয় গড়ে নবম স্থান দখল করেন।
২০১২-১৩ মৌসুমের শীতকালে ব্রিসবেনভিত্তিক ভ্যালি ডিস্ট্রিক্ট ক্রিকেট ক্লাবের পক্ষে গ্রেড ক্রিকেটে অংশগ্রহণ করেন ও টি২০ প্রতিযোগিতায় দলকে জয়ে ভূমিকা রাখেন। গ্রীষ্মকালীন চুক্তির অংশ হিসেবে প্রাক-মৌসুমে খেলার জন্যে সমারসেটে ফিরে আসেন। চ্যাম্পিয়নশীপের প্রথম খেলায় প্রথম পছন্দের স্পিনার জর্জ ডকরেলের আঘাতজনিত অনুপস্থিতিতে ওয়ারউইকশায়ারের বিপক্ষে খেলেন। দ্বিতীয় ইনিংসে প্রথমবারের মতো পাঁচ-উইকেট লাভ করেন। ৪৪ ওভারের মধ্যে ২৪ ওভারই মেইডেন ছিল।
আন্তর্জাতিক ক্রিকেট
১৪ ফেব্রুয়ারি, ২০১৮ তারিখে ওয়েস্ট ইন্ডিজ এ দলের বিপক্ষে ইংল্যান্ড লায়ন্সের সদস্যরূপে অংশ নেন। খেলায় তিনি ১১০ রান খরচায় আট উইকেট পান। এরফলে, ইংল্যান্ড লায়ন্সের স্পিনার গ্রেম সোয়ানের ১৫৬ রানে আট উইকেট নেয়ার রেকর্ড ভেঙ্গে ফেলেন।
১৬ মার্চ, ২০১৮ তারিখে ইংল্যান্ডের টেস্ট দলে খেলার জন্যে আমন্ত্রণ পান। ২০১৭-১৮ মৌসুমে নিউজিল্যান্ড গমনকারী ইংরেজ ক্রিকেটার ম্যাসন ক্রেনের আঘাতজনিত অনুপস্থিতির কারণে নিউজিল্যান্ডে চলে যান। ৩০ মার্চ, ২০১৮ তারিখে ক্রাইস্টচার্চে সিরিজের দ্বিতীয় টেস্টে স্বাগতিক নিউজিল্যান্ডের বিপক্ষে অভিষেক হয় জ্যাক লিচের।
২০১৮-১৯ মৌসুমে শ্রীলঙ্কা গমন করেন। ১৫ নভেম্বর, ২০১৮ তারিখে ক্যান্ডিতে অনুষ্ঠিত দ্বিতীয় টেস্টে দিনের ১ ওভার বাকী থাকতে নাইটওয়াচম্যান হিসেবে ইংল্যান্ডের ব্যাটিং উদ্বোধনে নামেন। পরদিন সকালে ১১ বলে ১ রান তুলে আউট হন। জুলাই, ২০১৯ সালে আয়ারল্যান্ডের বিপক্ষে একমাত্র টেস্টে অংশ নেন। এবারও ইংল্যান্ডের নাইটওয়াচম্যান হিসেবে আবির্ভূত হন। দিন শেষ হবার এক ওভার স্বার্থকভাবে মোকাবেলা করেন তিনি। ঐ টেস্টে ইংল্যান্ড দল ১৪৩ রানে জয় পায়। জ্যাক লিচ ৯২ রান তুলে ম্যান অব দ্য ম্যাচের পুরস্কার পান।
এরপর লর্ডসে অ্যাশেজ সিরিজের দ্বিতীয় টেস্ট খেলার জন্য আমন্ত্রিত হন। ১৪ আগস্ট, ২০১৯ তারিখে প্রথম ইনিংসে অপরাজিত ৬ রান তুলেন। এরপর বল হাতে ১/১৯ ও ৩/৩৭ পান। খেলাটি ড্রয়ে পরিণত হয়েছিল। হেডিংলিতে সিরিজের তৃতীয় টেস্টে বেন স্টোকসের সাথে ৭৬ রানের জুটি গড়েন। খেলায় তার দল সফরকারী অস্ট্রেলিয়ার বিপক্ষে মাত্র ১ উইকেটে নাটকীয়ভাবে জয়লাভ করে সিরিজে ১-১ করে। এতে তিনি মাত্র ১ রান তুলে অপরাজিত থাকেন।
আ. ন. ম. বশির উল্লাহ
জীবনের প্রথমার্ধ
তিনি ১৯৫৬ সালের ৩১ মার্চ জন্মগ্রহণ করেন। তিনি ঢাকা বিশ্ববিদ্যালয়ে আইন বিষয়ে স্নাতক ও স্নাতকোত্তর করেছেন।
কর্মজীবন
তিনি ১৯৮১ সালের ১ ডিসেম্বর মুন্সেফ হিসেবে বাংলাদেশ সিভিল সার্ভিসের বিচার বিভাগীয় শাখায় যোগদান করেন। ১৯৯৭ সালের ২১ অক্টোবর তিনি জেলা ও দায়রা জজ পদে পদোন্নতি পান।
২০০৮ সালের জুন মাসে, তিনি, তৎকালীন চট্টগ্রাম মেট্রোপলিটন দায়রা জজ, আবু সালেহ মোহাম্মদ মোফাজ্জল হক, চট্টগ্রাম মেট্রোপলিটন পুলিশের সাবেক সহকারী কমিশনার এবং অন্য দুই পুলিশ কর্মকর্তার বিরুদ্ধে একটি চাঁদাবাজির মামলার শুনানি করেন।
যুক্তরাজ্যে হেরোইন পাচারের অভিযোগে গ্রেফতারের পর বিডি ফুডস লিমিটেডের চেয়ারম্যান বদরুদ্দোজা চৌধুরী মোমেনের পাসপোর্ট ফেরত দেওয়ার নির্দেশ দেন তিনি। মে ২০০৯ সালে, বিচারপতি এম এ ওয়াহহাব মিয়াঁ এবং মারজি-উল হক তাকে সতর্ক করেছিলেন, তৎকালীন ঢাকা মহানগর দায়রা জজ, হাইকোর্টের একটি রায় সম্পর্কে তার অসম্মানজনক মন্তব্যের বিষয়ে। মদ রাখার মামলায় জাতীয় পার্টির চেয়ারম্যান আনোয়ার হোসেন মঞ্জুকে জামিন দিয়েছেন তিনি। তিনি হাইকোর্ট থেকে আসা সন্দেহভাজন ব্যক্তিকে জামিন দেননি। তিনি তার মন্তব্যের জন্য ক্ষমা চেয়েছিলেন। দুর্নীতির মামলায় উপ-পরিদর্শক মইনুল আহসানকে দুই বছরের কারাদণ্ড দেন তিনি। দুর্নীতি দমন কমিশন মামলা করার পর ১৯ জুলাই বিচারপতি ফজলুল হকের ছেলে ডক্টর আফজাল হোসেন রাজকে সাজা দেন উল্লাহ। গত আগস্টে জিয়া এতিমখানা মামলায় সাবেক প্রধানমন্ত্রী খালেদা জিয়াকে তলব করেন তিনি। তিনি তারেক রহমানকেও তলব করেছিলেন। দুর্নীতি দমন কমিশনের দায়ের করা মামলায় গয়েশ্বর চন্দ্র রায়ের বিরুদ্ধে গ্রেপ্তারি পরোয়ানা জারি করেন তিনি। সেপ্টেম্বরে তিনি গিয়াসউদ্দিন আল মামুনের বিরুদ্ধে শুনানি স্থগিত করেন এবং অক্টোবরে মামলাটি বিশেষ জজ আদালত-২-এ স্থানান্তর করেন।  অক্টোবরে, বিষাক্ত ওষুধ তৈরির ফলে ২৮ শিশুর মৃত্যুর মামলায় জামিনের আবেদন প্রত্যাখ্যান করে তিনি রিড ফার্মাসিউটিক্যালস লিমিটেডের ব্যবস্থাপনা পরিচালককে কারাগারে পাঠান। তিনি ২০০৪ সালের ঢাকা গ্রেনেড হামলা মামলার শুনানি করেন এবং অপরাধ তদন্ত বিভাগকে তদন্ত শেষ করার সময়সীমা বাড়িয়ে দেন।  ২০০১ সালের রমনা বটমূলে বোমা হামলার বিচার তিনি শুনেছেন।
জানুয়ারী ২০১০ সালে, তিনি জ্যেষ্ঠ বিশেষ জজ আদালত আওয়ামী লীগের সাবেক সাধারণ সম্পাদক আবদুল জলিলকে কর ফাঁকির মামলায় তলব করেন। গত মার্চে তার কাছে জামিন চেয়েছিলেন সাবেক যুব প্রতিমন্ত্রী ফজলুর রহমান পটল। তিনি আরাফাত রহমান কোকো ও ফজলুর রহমান পটলের বিরুদ্ধে গ্রেপ্তারি পরোয়ানা জারি করেন। এপ্রিলে তিনি কপিরাইট মামলায় আজিয়াটা বাংলাদেশের চার কর্মকর্তাকে তলব করেন। ১৮ এপ্রিল ২০১০ সালে, উল্লাহ হাইকোর্ট বিভাগের অতিরিক্ত বিচারপতি নিযুক্ত হন। তিনি ১৪ জন নতুন বিচারপতির সাথে শপথ নিলেও অনুষ্ঠানটি আপিল বিভাগ বয়কট করে। মনোনীত বিচারপতি, বিচারপতি রুহুল কুদ্দুস বাবু ও বিচারপতি মো. খসরুজ্জামানও অনুষ্ঠানে অন্য বিচারপতিদের সঙ্গে শপথ নেননি।
উল্লাহকে ১৫ এপ্রিল সালে হাইকোর্ট বিভাগের স্থায়ী বিচারপতি করা হয়।
২০১৭ সালের মার্চ মাসে, উল্লাহ এবং বিচারপতি মোঃ মিফতাহ উদ্দিন চৌধুরী তথ্য ও যোগাযোগ প্রযুক্তি আইনের মামলার বিষয়ে জামিনের নিয়ম অনুপযুক্ত মানার জন্য ঢাকা সাইবার ট্রাইব্যুনালের বিচারপতি মোঃ সাইফুল ইসলাম এবং মাগুরা জেলা ও দায়রা আদালতের বিচারপতি শেখ মফিজুর রহমানকে সতর্ক করেছিলেন। মে মাসে, উল্লাহ ও বিচারপতি মোঃ মিফতাহ উদ্দিন চৌধুরী সাবেক প্রধানমন্ত্রী খালেদা জিয়ার বিরুদ্ধে রাষ্ট্রদ্রোহের মামলা স্থগিত করেন। এপ্রিলে, উল্লাহ ও বিচারপতি মোঃ মিফতাহ উদ্দিন চৌধুরী খালেদা জিয়ার বিরুদ্ধে আরও চারটি মামলা স্থগিত করেন। দুর্নীতি দমন কমিশন তার বিরুদ্ধে তদন্ত শুরু করার পর জুলাই মাসে, উল্লাহ এবং বিচারপতি মোঃ মিফতাহ উদ্দিন চৌধুরী বাংলাদেশ সুপ্রিম কোর্টের সাবেক বিচারপতি মোঃ জয়নুল আবেদীনকে আগাম জামিন দেন। উল্লাহ ও বিচারপতি মোঃ মিফতাহ উদ্দিন চৌধুরী এম কে আনোয়ারের বিরুদ্ধে করা মামলা স্থগিত করেন।
হায়দার হোসেন
হায়দার হোসেন একজন জনপ্রিয় বাংলাদেশি কণ্ঠশিল্পী, গীতিকার, সুরকার, গিটারবাদক এবং কী-বোর্ড বাদক। তিনি মূলত সমাজ, মানবতা ও দেশ এর প্রয়োজনীয় ও গুরুত্বপূর্ণ বিষয় গুলো নিয়ে গান করে থাকেন। এ শিল্পীর গাওয়া ‘তিরিশ বছর পরও আমি স্বাধীনতাটাকে খুঁজছি’ ও ‘চিৎকার করে কাঁদিতে চাহিয়াও করিতে পারিনি চিৎকার’ গান দুটি আলোচনার কেন্দ্রবিন্দুতে আছে এবং ব্যাপক জনপ্রিয়।
জন্ম ও শিক্ষাজীবন
হায়দার পুরান ঢাকার বেগম বাজারে জন্মগ্রহণ করেন। যুক্তরাষ্ট্রে পড়াশোনা করেছেন এয়ারক্রাফট প্রকৌশল নিয়ে।
কর্মজীবন
বাংলাদেশ বিমান বাহিনীতে একজন বিমান প্রকৌশলী হিসেবে তিনি কর্মজীবন শুরু করেন। ১৯৭৯ সাল থেকে তিনি সংগীত পেশার সাথে সম্পৃক্ত ছিলেন। বিখ্যাত সুরকার আলম খানের সঙ্গে প্লেব্যাক গিটার বাজাতেন তিনি এবং এরপর পপ সম্রাট আজম খান এর সঙ্গে কাজ করতেন। বর্তমানে তিনি নিজেই গানে কণ্ঠ দেন এবং পরিচালনা করেন।
মিনি (গায়িকা)
নিচা ইয়নতারারাক (ณิชา ยนตรรักษ์; জন্ম ), তার ডাকনাম ও মঞ্চনাম মিনি (มินนี่), দক্ষিণ কোরিয়া ভিত্তিক একজন থাই গায়ক-গীতিকার, অভিনেত্রী, রেকর্ড প্রযোজক এবং সুরকার। তিনি দক্ষিণ কোরিয়ান গার্ল গ্রুপ (জি)আই-ডল -এর একজন সদস্য, যেটি কিউব এন্টারটেইনমেন্টের অধীনে ২ মে, ২০১৮ -এ আত্মপ্রকাশ করেছেন।
ভিয়েতনামের সংস্কৃতি
ভিয়েতনামের সংস্কৃতি বহু জাতি, ধর্ম ও সংস্কৃতি দ্বারা প্রভাবিত হয়েছে। প্রায় ১০০০ বছরের চৈনিক শাসনের ফলে ভিয়েতনামের সংস্কৃতির উপর ইন্দোচীন অঞ্চলের অন্যান্য দেশের তুলনায় চীনা সংস্কৃতির প্রভাব তুলনামূলক বেশি। ফরাসি ঔপনিবেশিক আমলে ভিয়েতনামে পাশ্চাত্য সংস্কৃতির আবির্ভাব হয়, যা এখানকার সাংস্কৃতিক ও রাজনৈতিক উন্নতিতে ব্যপক ভূমিকা রাখে। ফরাসি শাসনের অবসান ও ভিয়েতনাম যুদ্ধে দক্ষিণ ভিয়েতনামের পরাজয়ের পর পুরো ভিয়েতনাম অঞ্চলে চীন ও সোভিয়েত আদলে সমাজতান্ত্রিক অর্থনীতি ও ধর্মহীনতার বিস্তার হয়, যেটি ভিয়েতনামের সংস্কৃতিকে রক্ষণশীল সংস্কৃতি থেকে উদারপন্থী সংস্কৃতিতে রূপান্তরিত করেছে। বর্তমানে ভিয়েতনামের সংস্কৃতি মিশ্র, যে চীনা ও পাশ্চাত্য সংস্কৃতি দ্বারা অধিক প্রভাবিত।
খাদ্যাভ্যাস
ভাত ভিয়েতনামীয়দের প্রধান খাদ্য। ভাতের সাথে এক ধরনের মাছের গাঁজানো সুরুয়া, যার নাম nuoc mam, ব্যবহার করা হয়। একই সুরুয়াতে অন্যান্য বিশেষ খাবার ডুবিয়ে খাওয়া হয়। আঞ্চলিক খাবার দাবারও সুপ্রচলিত।
ভিয়েতনামীয়রা সুপ জাতীয় খাবার খেতে চামচ ব্যবহার করে এবং অন্যান্য খাবারের জন্য চপস্টিক্‌স ব্যবহার করে। সাধারণত টেবিলের মাঝখানে খাবার দেয়া থাকে এবং সেখান থেকে লোকেরা নিজের নিজের ভাতের বাটিতে খাবার নিয়ে নেয়। ভিয়েতনামীয়রা খাবার সময় সবসময় ভাতের বাটি এক হাতে ধরে রাখে। পানীয়ের মধ্যে চা, কফি ও বিয়ার জনপ্রিয়, তবে এগুলি খাবারের পরে পরিবেশন করা হয়।
সামাজিকীকরণ
ভিয়েতনামীয়দের নাম পারিবারিক নাম দিয়ে শুরু হয় এবং প্রদত্ত নামে শেষ হয়। লোকে একে অপরকে প্রদত্ত নামে ডেকে থাকে। তবে এর সাথে অনেক সময় পারিবারিক বা বয়সে ছোট-বড় বোঝাতে বিভিন্ন শিরোনাম, যেমন "বড় ভাই/দা" ইত্যাদি জাতীয় শিরোনাম যোগ করা হয়। ভিয়েতনামীয়রা একে অপরকে Xin chao বলে প্রাথমিক সম্ভাষণ জানিয়ে থাকে, যা বাংলায় সালাম-আদাব বা নমস্কারের মত।
ভিয়েতনামীরা অতিথিপরায়ণ এবং অতিথিদের আসার আগে প্রস্তুতি নিতে পছন্দ করে। তাই নিমন্ত্রণ ছাড়া ভিয়েতনামী কারও বাসায় যাওয়া সাধারণত শোভন নয়। ভিয়েতনামীরা উপহার পেতে অপছন্দ করে না। ফুল, ধূপ বা চা সাধারণ উপহার হিসেবে প্রচলিত। ছোট ছেলেমেয়ে বা প্রবীণদের জন্যও ছোট উপহার নিয়ে যাওয়া যায়।
বিনোদন
ভিয়েতনামীয়রা ভলিবল, ফুটবল, ইত্যাদি দলগত খেলা পছন্দ করে। ব্যাডমিন্টন, টেবিল টেনিস, সাঁতার এবং টেনিসও জনপ্রিয় খেলা। শহরাঞ্চলে অনেকে জগিং, তাই চি চুয়ান নামের ছায়ামুষ্টিযুদ্ধ, যোগব্যায়াম, ইত্যাদি করতে ভালবাসে।
মেঘনা লোয়ার নদী
মেঘনা নদী বা মেঘনা লোয়ার নদী বাংলাদেশের দক্ষিণ-পূর্বাঞ্চলের চাঁদপুর শরীয়তপুর বরিশাল, লক্ষ্মীপুর ও ভোলা জেলার একটি নদী। নদীটির দৈর্ঘ্য ৬৫ কিলোমিটার, গড় প্রস্থ ১১,০০০ মিটার এবং নদীটির প্রকৃতি বেণীসদৃশ। বাংলাদেশ পানি উন্নয়ন বোর্ড বা "পাউবো" কর্তৃক মেঘনা লোয়ার নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১৮।
রামপুরা থানা
রামপুরা বাংলাদেশের রাজধানী ঢাকার একটি থানা।
ইতিহাস
'রামপুরা থানা' হল ঢাকা সিটি কর্পোরেশনের অন্তর্গত একটি উপজেলা বা থানা । রামপুরা KC স্থানীয় ফুটবল ক্লাব রামপুরা এবং এটি ঢাকা সিটি কর্পোরেশন পাইওনিয়ার ফুটবল লীগে খেলে থাকে। ক্লাবটি ২০০৮ সালে পাইওনিয়ার ফুটবল লীগে ভালো খেলা প্রদর্শনের মাধ্যমে তৃতীয় বিভাগ ফুটবল লীগে খেলার যোগ্যতা অর্জন করে।
প্রশাসন
রামপুরা থানা এলাকাজুড়ে নিরাপত্তা প্রদান করে রামপুরা থানা পুলিশ স্টেশন। রামপুরা পাম্প স্টেশন থেকে এই এলাকায় পানির সাপ্লাই দেয়া হয় । এটি পুরো এলাকার পানি চাহিদা মেটায় । পাম্প স্টেশনটি বালু নদী, দেবধোলাই নদী এবং নড়াই নদী থেকে পানি সরবরাহ করে। পানি দূষণের কারণে এখানে একটি পানি শোধনাগার স্থাপন করা হয়েছে. পাম্পটি ঢাকা ওয়াসার (পানি সরবরাহ ও পয়ঃনিস্কাশন কর্তৃপক্ষ) এর পানি সরবরাহ ও পয়ঃনিস্কাশন কর্তৃপক্ষ দ্বারা পরিচালিত হয়। ওয়াসা অত্র থানাধীন এলাকাজুড়ে দূষিত পানি সরবরাহ করার জন্য সমালোচনার সম্মুখীন হয়েছে।
সঞ্জীবনী যাদব
সঞ্জীবনী বাবুরাও যাদব (জন্ম: ১২ জুলাই ১৯৯৬) একজন ভারতীয় দীর্ঘ-দূরত্ব ক্রীড়াবিদ যিনি ৫০০০ মিটার এবং ১০,০০০ মিটারে অংশ গ্রহণ করেন। এশিয়ান আথলেটিক্স চ্যাম্পিয়নশিপে ২০১৭ সালে ৫,০০০ মিটার ব্রোঞ্জ এবং ২০১৯ সালে ১০,০০০ মিটারে ব্রোঞ্জ পদক জয় করেন।
তথ্যসূত্র
<references group="" responsive="1">
বাকওয়া জেলা
বাকওয়া জেলা আফগানিস্তানের ফারাহ প্রদেশের একটি অন্যতম জেলা। ২০০৪ সালের জাতিসংঘ শরণার্থীবিষয়ক হাইকমিশনার (ইউএনএইচসিআর) এর আনুমানিক হিসাব অনুযায়ী জেলাটির জনসংখ্যা প্রায় ৭৯,৫২৯ জন এর মত। যার মধ্যে থেকে প্রায় সকল সম্প্রদায়ই পশতুন। জেলাটি কেন্দ্রীয় এলাকার নাম হচ্ছে সুলতানী বাকওয়া। জেলাটি ৭২৬ মিটার উচ্চতায় অবস্থান করছে।
ইয়ান চ্যাপেল
ইয়ান মাইকেল চ্যাপেল (Ian Chappell; জন্ম: ২৬ সেপ্টেম্বর, ১৯৪৩) দক্ষিণ অস্ট্রেলিয়ার আনলি এলাকায় জন্মগ্রহণকারী সাবেক ও বিখ্যাত অস্ট্রেলীয় ক্রিকেট তারকা। অস্ট্রেলিয়া ক্রিকেট দলের অন্যতম সদস্য ছিলেন তিনি। এছাড়াও বিশ্ব সিরিজ ক্রিকেট সংস্থায় কেন্দ্রীয় ভূমিকায় অবতীর্ণ হবার পূর্বে ১৯৭১ থেকে ১৯৭৫ মেয়াদে জাতীয় দলের অধিনায়কের দায়িত্বে ছিলেন। দলে তিনি মূলতঃ শীর্ষসারির ডানহাতি ব্যাটসম্যান ও ডানহাতি লেগ স্পিনাররূপে অংশ নেন। ঘরোয়া প্রথম-শ্রেণীর অস্ট্রেলীয় ক্রিকেটে দক্ষিণ অস্ট্রেলিয়া ও কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন চ্যাপেলি ডাকনামে পরিচিত ইয়ান চ্যাপেল।
খেলোয়াড়ী জীবন
বিখ্যাত ক্রিকেট পরিবারে জন্ম তার। তার দাদা ভিক রিচার্ডসন এবং ভাই গ্রেগ চ্যাপেলও জাতীয় দলের অধিনায়কের দায়িত্ব পালন করেছেন। এছাড়াও তার আরেক ভাই ট্রেভর চ্যাপেল অস্ট্রেলিয়া দলের পক্ষে টেস্ট ও একদিনের আন্তর্জাতিকে অংশ নিয়েছিলেন।
ডানহাতি মাঝারিসারির ব্যাটসম্যান ও স্পিন বোলার হিসেবে আন্তর্জাতিক ক্রিকেটের সূচনালগ্নে তাকে বেশ ইতঃস্ততার মধ্যে পড়তে হয়। ভিক্টোরিয়ার বিপক্ষে সেঞ্চুরি হাঁকানোয় ডিসেম্বর, ১৯৬৪ সালে মেলবোর্নে অনুষ্ঠিত সফরকারী পাকিস্তানের বিপক্ষে অনুষ্ঠিত একমাত্র টেস্টে খেলার জন্য তাকে অস্ট্রেলিয়া দলে অন্তর্ভুক্ত করা হয়। খেলায় তিনি মাত্র ১১ রান করলেও চারটি ক্যাচ নিয়েছিলেন। কিন্তু ১৯৬৫-৬৬ মৌসুমের অ্যাশেজ সিরিজের চতুর্থ টেস্টের পূর্ব-পর্যন্ত দল থেকে বাদ পড়েন। চ্যাপেল তার আক্রমণাত্মক ব্যাটিং ও স্লিপে চমকপ্রদ ফিল্ডিং করে সকলকে আশ্চর্যান্বিত করেন। এছাড়াও প্রতিশ্রুতিশীল লেগ স্পিনার হিসেবেও নিজের পরিচয় তুলে ধরেন। এ সকল কারণে দল নির্বাচকমণ্ডলী ও অধিনায়ক বব সিম্পসন তাকে অল-রাউন্ডার হিসেবে বিবেচনা করতে থাকেন। ঐ টেস্টে তিনি সাত নম্বরে ব্যাটিংয়ে নামেন ও আট-বলে গড়া ২৬ ওভার বোলিং করেন। কিন্তু ব্যাটিং অর্ডারে তিন নম্বরে নিয়ে আসার ফলে তিনি নিজের ছন্দ খুঁজে পান।
স্লিপে দণ্ডায়মান থেকে টেস্ট ক্রিকেটের ইতিহাসে চতুর্থ ক্রিকেটার হিসেবে শতাধিক টেস্ট ক্যাচ নেন। ১৯৭৬ সালে রিচি বেনো'র ইন্টারন্যাশনাল ওয়ান্ডেরার্স দলকে নিয়ে দক্ষিণ আফ্রিকা সফর করেন, আত্মজীবনীমূলক গ্রন্থ 'চ্যাপেলি' প্রকাশ করেন।
অবসর
১৯৮০ সালে ক্রিকেট থেকে অবসর নেন। এরপর ক্রীড়া সাংবাদিকতায় ব্যাপক সফলতা পান ও চ্যানেল নাইনে ক্রিকেট খেলায় ধারাভাষ্যকারের দায়িত্ব পালন করেন। অদ্যাবধি অস্ট্রেলীয় ক্রিকেটে দূর্দাণ্ড প্রতাপে রাজত্ব কায়েম করছেন তিনি। ২০০৬ সালে এক স্বাক্ষাৎকারে বিখ্যাত লেগ স্পিনার শেন ওয়ার্ন বলেছেন, চ্যাপেল তার খেলোয়াড়ী জীবনে ব্যাপক ভূমিকা রেখেছেন।
অর্জনসমূহ
১৯৬৮-৬৯ মৌসুমে বড় ধরনের রান সংগ্রহ ও রেকর্ডসংখ্যক ক্যাচ নেয়ায় তিনি বর্ষসেরা অস্ট্রেলীয় ক্রিকেটার পুরস্কার লাভ করেন। ১৯৭৫-৭৬ মৌসুমের শেফিল্ড শিল্ডে বর্ষসেরা খেলোয়াড়ের পুরস্কার লাভ করেন তিনি। ১৯৭৬ সালে উইজডেন কর্তৃক বর্ষসেরা পাঁচ ক্রিকেটারের একজনরূপে মনোনীত হন। ১৯৮৬ সালে স্পোর্ট অস্ট্রেলিয়া হল অব ফেমে অন্তর্ভুক্ত হন। এরপর ২০০০ সালে ফিকা ক্রিকেট হল অব ফেম ও ২০০৩ সালে অস্ট্রেলীয় ক্রিকেট হল অব ফেমে স্থান পান। ৯ জুলাই, ২০০৯ তারিখে পিটার মে ও টম গ্রেভেনি'র সাথে তাকে আইসিসি ক্রিকেট হল অব ফেমে অন্তর্ভুক্ত করা হয়। ব্যক্তিগত জীবনে তিনি দুইবার পাণিগ্রহণ করেন।
গ্রন্থপঞ্জি
গ্রন্থসমূহ
অনলাইনভিত্তিক
পিতি মার্তিনেস
গনসালো নিকোলাস মার্তিনেস (Pity Martínez; জন্ম: ১৩ জুন ১৯৯৩; পিতি মার্তিনেস নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল নাসর এবং আর্জেন্টিনা জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।
মার্তিনেস ২০১৮ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ৩ ম্যাচে ১টি গোল করেছেন।
প্রারম্ভিক জীবন
গনসালো নিকোলাস মার্তিনেস ১৯৯৩ সালের ১৩ই জুন তারিখে আর্জেন্টিনার মেন্দোসা প্রদেশে জন্মগ্রহণ করেছেন এবং সেখানেই তার শৈশব অতিবাহিত করেছেন।
কাব্য
থাম্ব| [[রাফায়েল|রাফায়েলের দ্য পার্নাসাস বিখ্যা ত কবিরা মাউন্ট পার্নাসাসের উপরে নয়টি মিউজের পাশাপাশি আবৃত্তি করেন।]]
কবিতার একটি দীর্ঘ এবং বৈচিত্র্যময় ইতিহাস রয়েছে, যা বিশ্বজুড়ে বিভিন্নভাবে বিবর্তিত হয়েছে। এটি আফ্রিকার শিকারের কবিতার সাথে অন্তত প্রাগৈতিহাসিক সময়ে এবং নীল, নাইজার এবং ভোল্টা নদী উপত্যকার সাম্রাজ্যের প্যানেজিরিক এবং এলিজিয়াক দরবার কবিতার সাথে সম্পর্কিত। আফ্রিকার প্রাচীনতম লিখিত কবিতাগুলির মধ্যে কয়েকটি খ্রিস্টপূর্ব ২৫ শতকে লেখা পিরামিড টেক্সটগুলির মধ্যে পাওয়া যায়। প্রাচীনতম বেঁচে থাকা পশ্চিম এশিয়ার মহাকাব্য, গিলগামেশের মহাকাব্য, সুমেরীয় ভাষায় কাব্য রচিত হয়েছিল।
ইউরেশীয় মহাদেশের প্রারম্ভিক কবিতাগুলি চীনা শিজিং এর মতো লোকগীতি, সেইসাথে ধর্মীয় স্তোত্র (সংস্কৃত ঋগ্বেদ, জরথুষ্ট্রীয় গাথা, হুরিয়ান গান এবং হিব্রু গীত) থেকে উদ্ভূত হয়েছিল; অথবা মৌখিক মহাকাব্যগুলিও পুনরায় বলার জন্য, যেমন সিনুহে মিশরীয় গল্প, ভারতীয় মহাকাব্য এবং হোমরিক মহাকাব্য, ইলিয়াড এবং ওডিসি থেকেও এসেছে । প্রাচীন গ্রীক কবিতাকে সংজ্ঞায়িত করার প্রয়াস হিসেবে, যেমন অ্যারিস্টটলের পোয়েটিক্স, অলঙ্কারশাস্ত্র, নাটক, গান এবং কমেডিতে বক্তৃতার ব্যবহারকে কেন্দ্র করে রচিত হয়েছে। পরবর্তীতে প্রচেষ্টাগুলি পুনরাবৃত্তি, শ্লোক ফর্ম এবং ছড়ার মতো বৈশিষ্ট্যগুলিতে মনোনিবেশ করেছিল এবং নান্দনিকতার উপর জোর দিয়েছিল যা কবিতাকে আরও বস্তুনিষ্ঠ-তথ্যপূর্ণ গদ্য রচনা থেকে সহজেই আলাদা করা যায়।
কবিতা শব্দের পার্থক্যমুলক ব্যাখ্যার পরামর্শ দিতে বা আবেগপূর্ণ প্রতিক্রিয়া জাগানোর জন্য
ভিন্ন ভিন্ন ধরণ এবং প্রথা ব্যবহার করা হয়। স্বরসাদৃশ্য,অনুকার-শব্দ এবং ছন্দের মতো বাকযন্ত্রগুলি বাদ্যযন্ত্র বা উদ্দীপক প্রভাব প্রকাশ করতে পারে। অস্পষ্টতা, প্রতীকবাদ, বিদ্রুপ, এবং কাব্যিক শব্দচয়নের অন্যান্য শৈলীগত উপাদানগুলির ব্যবহার প্রায়ই একটি কবিতাকে একাধিক ব্যাখ্যার জন্য উন্মুক্ত করে দেয়। একইভাবে, বক্তৃতার পরিসংখ্যান যেমন রূপক, উপমা এবংবাক্যকে বিশেষ ভাবে উপস্থাপন করে অন্যথায় ভিন্ন চিত্রগুলির মধ্যে একটি অনুরণন স্থাপন করে—অর্থের একটি স্তরবিন্যাস, যা আগে অনুভূত হয়নি এমন সংযোগ তৈরি করে। স্বতন্ত্র শ্লোকের মধ্যে, তাদের ছড়া বা ছন্দের ধরণে অনুরণনের একধরনের রূপ বিদ্যমান থাকে।
কিছু কবিতার ধরন বিশেষ সংস্কৃতি এবং ঘরানার জন্য অনন্য এবং কবি যে ভাষায় লেখেন তার বৈশিষ্ট্যের প্রতি সাড়া দেয়। দান্তে, গ্যেটে, মিকিউইচ বা রুমির সাথে কবিতাকে চিহ্নিত করতে অভ্যস্ত পাঠকরা এটিকে ছড়া এবং নিয়মিত মিটারের ভিত্তিতে লাইনে লেখা বলে মনে করতে পারেন। যাইহোক, বাইবেলের কবিতার মতো ঐতিহ্য আছে যেগুলো ছন্দ এবং উচ্ছ্বাস তৈরি করতে অন্য উপায় ব্যবহার করে। বেশিরভাগ আধুনিক কবিতা কাব্যিক ঐতিহ্যের সমালোচনাকে প্রতিফলিত করে, স্বয়ং উচ্ছ্বাসের নীতি পরীক্ষা করে বা সম্পূর্ণরূপে ছন্দ বা সেট ছন্দকে পরীক্ষা করে। একটি ক্রমবর্ধমান বিশ্বায়িত বিশ্বে, কবিরা প্রায়শই বিভিন্ন সংস্কৃতি এবং ভাষা থেকে একটি বিশেষ ধরণ, শৈলী এবং কৌশলগুলি গ্রহণ করে। কবিরা তাদের ভাষার ভাষাগত, অভিব্যক্তিপূর্ণ এবং উপযোগী গুণাবলীর বিবর্তনে অবদান রেখেছেন।
একটি পশ্চিমা সাংস্কৃতিক ঐতিহ্য (অন্তত হোমার থেকে রিল্কে পর্যন্ত বিস্তৃত) কবিতার উৎপাদনকে অনুপ্রেরণার সাথে যুক্ত করে - প্রায়শই একটি মিউজ দ্বারা (হয় ক্লাসিক্যাল বা সমসাময়িক)।
অনেক কবিতায়, গানের কথা একটি চরিত্র দ্বারা বলা হয়, যাকে বক্তা বলা হয়। এই ধারণাটি কবি (লেখক) থেকে বক্তা (চরিত্র) কে আলাদা করে, যার সাধারণত একটি গুরুত্বপূর্ণ পার্থক্য আছে: উদাহরণস্বরূপ, যদি কবিতায় বলে আমি রেনোতে একজন মানুষকে হত্যা করেছি, তবে এটি বক্তা যিনি খুনি, কবি নিজেই নয়।
প্রাথমিক কাজ
ইতিহাস
মূল নিবন্ধগুলি: কবিতার ইতিহাস এবং সাহিত্য তত্ত্ব
প্রাথমিক কাজ
কিছু পণ্ডিত বিশ্বাস করেন যে কবিতার শিল্পচর্চা মানুষ সাক্ষরজ্ঞান হওয়ার আগে থেকেই হয়ে আসছে এবং লোকমহাকাব্য এবং অন্যান্য মৌখিক ধারা থেকেও বিকশিত হতে পারে। যাইহোক, অনেকেরই ধারণা যে কবিতা অগত্যা লেখার আগে ছিল না।
প্রাচীনতম টিকে থাকা মহাকাব্য, গিলগামেশের মহাকাব্য, সুমেরে (মেসোপটেমিয়া, বর্তমান ইরাকে) খ্রিস্টপূর্ব ৩য় সহস্রাব্দের তারিখ থেকে, এবং এটি মাটির ট্যাবলেটে এবং পরে প্যাপিরাসে কিউনিফর্ম লিপিতে লেখা হয়েছিল। ইস্তাম্বুল ট্যাবলেট #২৪৬১ এ উল্লেখিত ২০০০ খ্রিষ্টপুর্বের একটি বার্ষিক আচারের বর্ণনা করে যেখানে রাজা প্রতীকীভাবে বিয়ে করেছিলেন এবং উর্বরতা এবং সমৃদ্ধি নিশ্চিত করতে দেবী ইনানার সাথে সঙ্গম করেছিলেন; কেউ কেউ এটিকে বিশ্বের প্রাচীনতম প্রেমের কবিতা বলে আখ্যায়িত করেছেন। মিশরীয় মহাকাব্যের একটি উদাহরণ হল দ্য স্টোরি অফ সিনুহে ( খ্রিস্টপূর্ব ১৮০০)।অন্যান্য প্রাচীন মহাকাব্যের মধ্যে রয়েছে গ্রিক ইলিয়াড এবং ওডিসি; পারস্য আবেস্তান বই (ইয়াসনা); রোমান জাতীয় মহাকাব্য, ভার্জিলস অ্যানিড (খ্রিস্টপূর্ব ২৯ এবং ১৯ সালের মধ্যে লেখা); এবং ভারতীয় মহাকাব্য, রামায়ণ এবং মহাভারত। প্রাচীন সমাজে মুখস্থ ও মৌখিক সংক্রমণের সহায়ক হিসেবে মহাকাব্য কাব্যিক আকারে রচিত হয়েছে বলে মনে হয়।